Ընկերության տրված արտոնության ժամկետի երկարաձգման հարցը քննարկվել էր դեռևս կառավարության օգոստոսի 9-ի նիստում, սակայն վարչապետ Նիկոլ Փաշինյանի որոշմամբ՝ հարցը չդրվեց քվեարկության՝ պայմանավորված բնապահպանության և ընդերքի տեսչական մարմնի կողմից «Արմօյլ»-ի դեմ հարուցված վարչական վարույթի առկայությամբ, որով կասեցվել էր Եղվարդ քաղաքի Նատի թաղամասում նավթամթերքի վերամշակման գործարանի շինարարությունը: Տեսչական մարմինը օգոստոսի 23-ին բեկանել էր իր իսկ կողմից կայացված վարչական ակտը: